Tancurile lui Putin s-au împotmolit în Ucraina. Rușii au pierdut echivalentul a 4 divizii, iar fabricile de armament nu pot ține ritmul
Armata rusă „continuă acțiunile ofensive” în Ucraina dar, în acest moment, nu mai înregistrează deloc avansuri teritoriale în majoritatea zonelor frontului, conform unei analize a Institutului pentru Studiul Războiului (ISW). Astfel, cu 240 de kilometri pătrați ocupați în martie 2025, înaintarea forțelor ruse în Ucraina a încetinit pentru a patra lună consecutiv, potrivit unei analize AFP, preluate de Agerpres, realizate pe baza datelor furnizate de ISW. Conform unei estimări a Institutului pentru Studii Strategice de la Londra (RUSI), până în 2024, armata rusă a pierdt 1.400 de tancuri - echivalentul a patru divizii de blindate, iar Rusia va putea să mențină, teoretic, o asemenea rată a pierderilor până cel târziu în 2027.